ประกาศคณะกรรมการกิจการกระจายเสียง กิจการโทรทัศน์ประกาศคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติเรื่องหลักเกณฑ์และวิธีการเกี่ยวกับการใช้สิทธิในการปักหรือตั้งเสาหรือเดินสาย วางท่อหรือติดตั้งอุปกรณ์ประกอบใดในการให้บริการโทรคมนาคม โดยที่เห็นเป็นการสมควรปรับปรุงประกาศคณะกรรมการกิจการโทรคมนาคมแห่งชาติเรื่อง หลักเกณฑ์และวิธีการเกี่ยวกับการใช้สิทธิในการปักหรือตั้งเสา หรือเดินสายวางท่อ หรือติดตั้งอุปกรณ์ประกอบใดในการให้บริการโทรคมนาคมเพื่อให้สอดคล้องกับสภาวการณ์ในปัจจุบันอาศัยอำนาจตามความในมาตรา๒๗ (๖) (๒๔) และมาตรา ๓๓ แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓ และมาตรา ๓๙ มาตรา ๔๐ มาตรา ๔๑ มาตรา๔๒ มาตรา ๔๓ และมาตรา ๔๔ แห่งพระราชบัญญัติการประกอบกิจการโทรคมนาคม พ.ศ. ๒๕๔๔คณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติจึงกำหนดหลักเกณฑ์และวิธีการเกี่ยวกับการใช้สิทธิในการปักหรือตั้งเสาหรือเดินสาย วางท่อ หรือติดตั้งอุปกรณ์ประกอบใดในการให้บริการโทรคมนาคมไว้ดังต่อไปนี้ข้อ๑ ให้ยกเลิกประกาศคณะกรรมการกิจการโทรคมนาคมแห่งชาติเรื่อง หลักเกณฑ์ และวิธีการเกี่ยวกับการใช้สิทธิในการปักหรือตั้งเสา หรือเดินสายวางท่อ หรือติดตั้งอุปกรณ์ประกอบใดในการให้บริการโทรคมนาคม ลงวันที่ ๕ กุมภาพันธ์๒๕๕๒ข้อ๒ ในประกาศนี้คณะกรรมการ หมายความว่าคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติเลขาธิการ หมายความว่าเลขาธิการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติสำนักงาน หมายความว่าสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติผู้รับใบอนุญาต หมายความว่า ผู้ที่ได้รับใบอนุญาตประกอบกิจการโทรคมนาคมตามกฎหมายว่าด้วยการประกอบกิจการโทรคมนาคมและให้หมายความรวมถึงผู้ได้รับอนุญาต สัมปทานหรือสัญญาจากการสื่อสารแห่งประเทศไทยหรือองค์การโทรศัพท์แห่งประเทศไทย อยู่ก่อนวันที่พระราชบัญญัติการประกอบกิจการโทรคมนาคม พ.ศ. ๒๕๔๔ ใช้บังคับหน่วยงานของรัฐ หมายความว่า กระทรวง ทบวง กรมหรือส่วนราชการที่เรียกชื่อเป็นอย่างอื่นและมีฐานะเป็นกรม ราชการส่วนภูมิภาคราชการส่วนท้องถิ่น และรัฐวิสาหกิจและให้หมายรวมถึงหน่วยงานของรัฐอื่นที่มีกฎหมายกำหนดให้เป็นหน่วยงานของรัฐผู้ให้บริการสาธารณูปโภค หมายความว่าผู้ให้บริการสาธารณูปโภคตามพระราชบัญญัติอื่น ๆ ที่เกี่ยวข้องสาย หมายความว่า สายนำสัญญาณโทรคมนาคมตัวนำทองแดง (Copper) หรือตัวนำเส้นใยแสง (Optical Fiber) หรือสายอื่นใดที่ใช้ในกิจการโทรคมนาคมอุปกรณ์ หมายความว่า อุปกรณ์ประกอบใด ที่ต้องติดตั้งตามเสาท่อ หรือสิ่งก่อสร้างใด หรือในที่ดินเพื่อใช้ในกิจการโทรคมนาคม ทั้งนี้ไม่รวมถึงอุปกรณ์ของผู้ใช้บริการ (CPE - Customer Premises Equipment)หมวด ๑บททั่วไป ข้อ๓ ผู้รับใบอนุญาตที่ได้รับสิทธิในการปักหรือตั้งเสาหรือเดินสาย วางท่อ หรือติดตั้งอุปกรณ์ประกอบใดในการประกอบกิจการโทรคมนาคมจะใช้ประโยชน์จากสิทธิที่ได้เพื่อการอื่นนอกเหนือจากที่ได้รับอนุญาตมิได้ข้อ๔ กรณีผู้รับใบอนุญาตรายใดได้รับโอนกรรมสิทธิ์ในทรัพย์สินที่ใช้ในการประกอบกิจการโทรคมนาคมมาจากผู้รับใบอนุญาตที่ได้รับความเห็นชอบจากคณะกรรมการให้ใช้สิทธิในการปักหรือตั้งเสาหรือเดินสายวางท่อ หรือติดตั้งอุปกรณ์ประกอบใดอยู่ก่อนแล้ว หากประสงค์จะประกอบกิจการโทรคมนาคมในทิศทางและแนวเขตที่คณะกรรมการได้ให้ความเห็นชอบดังกล่าวแล้วให้ยื่นขอใช้สิทธิต่อคณะกรรมการ ตามหลักเกณฑ์และวิธีการที่กำหนดในประกาศนี้หมวด ๒การยื่นขอใช้สิทธิของผู้รับใบอนุญาต ข้อ๕ ผู้รับใบอนุญาตที่มีเหตุและความจำเป็นต้องใช้สิทธิในการปักหรือตั้งเสาหรือเดินสาย วางท่อ หรือติดตั้งอุปกรณ์ประกอบใด จะต้องยื่นขอใช้สิทธิดังกล่าวโดยจัดทำแผนผังตำแหน่งการติดตั้งลักษณะทิศทาง และแนวเขตในการปักหรือตั้งเสาเดินสาย วางท่อและติดตั้งอุปกรณ์ประกอบใดในการดำเนินการให้บริการโทรคมนาคมเสนอต่อคณะกรรมการเพื่อให้ความเห็นชอบก่อนดำเนินการการยื่นขอใช้สิทธิแห่งทางตามวรรคหนึ่งให้ผู้รับใบอนุญาตจัดส่งเอกสารดังต่อไปนี้ ต่อสำนักงานผ่านทางระบบช่วยปฏิบัติการด้านสิทธิแห่งทาง(E - doc)(๑)แผนผังแสดงลักษณะทิศทางและแนวเขต(๒)คำชี้แจงถึงเหตุผลและความจำเป็น(๓)ชนิดของอุปกรณ์ที่จะติดตั้ง(๔)วิเคราะห์ผลกระทบ เฉพาะในเรื่องที่เกี่ยวข้องดังต่อไปนี้-ด้านสิ่งแวดล้อม-ด้านสุขอนามัย-ด้านทัศนียภาพ-ด้านความมั่นคงของรัฐ(๕)แนวทางการแก้ไขหรือบรรเทาความเสียหาย ที่เกิดจากการวิเคราะห์ ผลกระทบตาม (๔)กรณีที่สำนักงานได้ทำการเชื่อมโยงข้อมูลระบบสารสนเทศภูมิศาสตร์(GIS) กับการไฟฟ้านครหลวงและการไฟฟ้าส่วนภูมิภาคได้เรียบร้อยแล้วผู้รับใบอนุญาตสามารถใช้แผนผังจากระบบสารสนเทศภูมิศาสตร์ (GIS) ของการไฟฟ้านครหลวงและการไฟฟ้าส่วนภูมิภาคแทนแผนผังแสดงรายละเอียดทิศทางและแนวเขตตาม(๑) ได้การวิเคราะห์ผลกระทบตาม(๔) ผู้รับใบอนุญาตสามารถวิเคราะห์เฉพาะในเรื่องที่อาจก่อให้เกิดผลกระทบต่อสาธารณะอาจไม่ต้องวิเคราะห์ตามที่ระบุข้างต้นทั้งหมดก็ได้ หรือตามที่กำหนดไว้ในแนวทางปฏิบัติของคณะกรรมการหมวด ๓การพิจารณาคำขอใช้สิทธิ ข้อ๖ ให้คณะกรรมการแต่งตั้งอนุกรรมการคณะหนึ่งเรียกว่า คณะอนุกรรมการพิจารณาสิทธิแห่งทาง เรียกโดยย่อว่า กพส. จำนวนห้าคน ประกอบด้วยผู้เชี่ยวชาญซึ่งมีความรู้และประสบการณ์ในด้านโทรคมนาคม การประเมินราคาทรัพย์สินวิศวกรรม สิ่งแวดล้อม หรือกฎหมาย ด้านละหนึ่งคนให้เลขาธิการมอบหมายพนักงานของสำนักงานทำหน้าที่เป็นเลขานุการและผู้ช่วยเลขานุการคณะอนุกรรมการพิจารณาสิทธิแห่งทางคณะอนุกรรมการพิจารณาสิทธิแห่งทางต้องปฏิบัติงานอย่างเป็นกลางและเป็นอิสระไม่เข้าข้างฝ่ายใดและให้มีวาระดำรงตำแหน่งคราวละสองปีอนุกรรมการพิจารณาสิทธิแห่งทางซึ่งพ้นจากตำแหน่งอาจได้รับแต่งตั้งใหม่อีกวาระหนึ่งได้แต่มิให้ดำรงตำแหน่งเกินกว่าสองวาระติดต่อกันอนุกรรมการพิจารณาสิทธิแห่งทางซึ่งพ้นจากตำแหน่งตามวาระ ให้อยู่ในตำแหน่งเพื่อปฏิบัติหน้าที่ต่อไปจนกว่าจะมีการแต่งตั้งอนุกรรมการพิจารณาสิทธิแห่งทางขึ้นใหม่กรณีอนุกรรมการพิจารณาสิทธิแห่งทางมีเหตุต้องออกจากตำแหน่งก่อนถึงวาระคณะกรรมการจะแต่งตั้งผู้มาดำรงตำแหน่งแทนโดยให้อยู่ในตำแหน่งเท่ากับวาระที่เหลือของอนุกรรมการพิจารณาสิทธิแห่งทางที่ได้แต่งตั้งไว้แล้วทั้งนี้คณะกรรมการจะดำเนินการแต่งตั้งคณะอนุกรรมการพิจารณาสิทธิแห่งทางให้แล้วเสร็จภายในหกสิบวันนับแต่วันที่ประกาศฉบับนี้มีผลใช้บังคับข้อ๗ ให้คณะอนุกรรมการพิจารณาสิทธิแห่งทางมีอำนาจหน้าที่ดังนี้(๑)พิจารณาให้ความเห็นแผนผังแสดงรายละเอียดของลักษณะทิศทางและแนวเขตในการปักหรือตั้งเสา เดินสาย วางท่อและการติดตั้งอุปกรณ์ประกอบใดในการให้บริการโทรคมนาคมเสนอต่อคณะกรรมการ(๒)พิจารณาและเสนอความเห็นการวิเคราะห์ผลกระทบการกำกับดูแลและสภาพแวดล้อม (Regulatory Impact Analysis (RIA) และ Environmental Impact Analysis (EIA)) และเอกสารประกอบที่เกี่ยวข้องของผู้รับใบอนุญาตประกอบกิจการโทรคมนาคมในการปักหรือตั้งเสาหรือเดินสาย วางท่อ หรือติดตั้งอุปกรณ์ประกอบใดในการให้บริการโทรคมนาคมรวมถึงกำหนดหลักการวิเคราะห์ผลกระทบในเบื้องต้นเสนอต่อคณะกรรมการ(๓)พิจารณากำหนดหลักการ วิธีการ คิดคำนวณและจำนวนเงินค่าตอบแทนและค่าเสียหายในการใช้ประโยชน์ในที่ดินหรือทรัพย์สินทั้งในส่วนของผู้รับใบอนุญาตหรือผู้ดูแลรักษา หรือเจ้าของหรือผู้ครอบครองที่ดินหรือทรัพย์สินเสนอต่อคณะกรรมการ(๔)เชิญผู้รับใบอนุญาต หรือหน่วยงานหรือบุคคลที่เกี่ยวข้องมาให้ข้อมูลหรือขอข้อมูลเพิ่มเติมเพื่อประกอบการพิจารณาดังกล่าวข้างต้นได้(๕)เสนอคณะกรรมการให้มีการแต่งตั้งคณะทำงานเพื่อพิจารณาหรือปฏิบัติการอย่างใดอย่างหนึ่งตามที่คณะอนุกรรมการพิจารณาสิทธิแห่งทางเห็นเหมาะสมแล้วรายงานผลการดำเนินงานให้คณะอนุกรรมการพิจารณาสิทธิแห่งทางทราบเพื่อประกอบการพิจารณาเสนอต่อคณะกรรมการ(๖)พิจารณาและเสนอความเห็นให้คณะอนุกรรมการพิจารณาให้ความเห็นชอบแผนผังภายในสิบห้าวันนับแต่วันที่คณะอนุกรรมการพิจารณาสิทธิแห่งทางได้รับหนังสือและข้อมูลเพียงพอแก่การพิจารณา(๗)ให้คำแนะนำ และวินิจฉัยคำร้องขอของผู้รับใบอนุญาต เป็นหนังสือเสนอต่อคณะกรรมการ(๘)ปฏิบัติหน้าที่อื่นใดตามที่คณะกรรมการมอบหมายให้คณะอนุกรรมการพิจารณาสิทธิแห่งทางได้รับค่าตอบแทนและค่าใช้จ่ายอื่นในการปฏิบัติงานตามที่คณะกรรมการกำหนดในระหว่างที่ยังไม่มีคณะอนุกรรมการพิจารณาสิทธิแห่งทางให้เลขาธิการมีอำนาจหน้าที่ดังกล่าวไปพลางก่อนจนกว่าจะได้มีการแต่งตั้งคณะอนุกรรมการพิจารณาสิทธิแห่งทางข้อ๘ การประชุมของคณะอนุกรรมการพิจารณาสิทธิแห่งทางต้องมีอนุกรรมการพิจารณาสิทธิแห่งทางมาประชุมไม่น้อยกว่ากึ่งหนึ่งของจำนวนอนุกรรมการพิจารณาสิทธิแห่งทางทั้งหมดจึงจะเป็นองค์ประชุมในกรณีที่ประธานอนุกรรมการพิจารณาสิทธิแห่งทางไม่มาประชุมหรือไม่อาจปฏิบัติหน้าที่ได้ให้อนุกรรมการพิจารณาสิทธิแห่งทางที่มาประชุมเลือกอนุกรรมการพิจารณาสิทธิแห่งทางคนหนึ่ง เป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากอนุกรรมการพิจารณาสิทธิแห่งทางคนหนึ่งให้มีหนึ่งเสียงในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดประธานอนุกรรมการพิจารณาสิทธิแห่งทางหรืออนุกรรมการพิจารณาสิทธิแห่งทางที่มีส่วนได้เสียในเรื่องที่พิจารณาห้ามมิให้ผู้นั้นเข้าร่วมประชุมและออกเสียงลงคะแนนในเรื่องนั้นข้อ๙ เมื่อคณะอนุกรรมการพิจารณาสิทธิแห่งทางได้รับคำขอใช้สิทธิตามข้อ๕ ให้ดำเนินการตรวจสอบคำขอ หากคำขอมีรายละเอียดครบถ้วนตามข้อ ๕ให้พิจารณาให้แล้วเสร็จภายในสิบห้าวันนับแต่วันที่ได้ทำการตรวจสอบเอกสารครบถ้วนก่อนนำเสนอความเห็นต่อคณะกรรมการเพื่อให้ความเห็นชอบ ทั้งนี้ให้คณะกรรมการให้ความเห็นชอบภายในสิบห้าวันนับแต่วันที่ได้รับเรื่องจากคณะอนุกรรมการหากมีเหตุจำเป็นคณะกรรมการอาจขยายระยะเวลาการพิจารณาออกไปก็ได้ ในกรณีที่คณะอนุกรรมการตรวจสอบคำขอหากคำขอมีรายละเอียดไม่ครบถ้วนตามข้อ๕ ให้คณะอนุกรรมการเร่งแจ้งรายละเอียดแห่งเอกสารไม่ครบถ้วนนั้นภายในห้าวันทำการ โดยให้กำหนดวันที่ต้องนำส่งเอกสารเพิ่มเติมเข้าไปยังระบบช่วยปฏิบัติการด้านสิทธิแห่งทาง(E - doc) หากพ้นกำหนดวันที่แจ้งให้สำนักงานยกเลิกคำขอผ่านระบบช่วยปฏิบัติการด้านสิทธิแห่งทาง(E - doc) และส่งเรื่องคืนผู้ยื่นคำขอภายในสิบห้าวันทำการ นับถัดจากวันครบกำหนดส่งเอกสารเพิ่มเติมข้อ๑๐ คณะกรรมการจะพิจารณาให้ความเห็นชอบในการปักหรือตั้งเสาหรือเดินสาย วางท่อหรือติดตั้งอุปกรณ์ประกอบใดของผู้รับใบอนุญาตบนหลักการพื้นฐานดังนี้(๑)ไม่เลือกปฏิบัติ เสมอภาค และโปร่งใส(๒)ไม่ลงทุนซ้ำซ้อน(๓)ไม่กระทบต่อความมั่นคงของรัฐ(๔)จะต้องไม่ลดประโยชน์ในการใช้ที่ดินของเจ้าของหรือผู้ครอบครองที่ดินนั้นลงจนเกินสมควร(๕)ไม่ก่อให้เกิดความเสียหายต่อสภาพแวดล้อม ทรัพยากรธรรมชาติหรืออาจก่อให้เกิดความเสียหายต่อสุขภาพอนามัย ความปลอดภัยต่อชีวิตและทรัพย์สินหรือมีผลกระทบในทางลบต่อประโยชน์สาธารณะ(๖)สอดคล้องกับกฎหมายอื่นที่เกี่ยวข้อง(๗)สอดคล้องกับประกาศ ระเบียบ หรือคำวินิจฉัยที่ออกโดยคณะกรรมการข้อ๑๑ คณะกรรมการมีนโยบายส่งเสริมการลงทุนและการใช้งานโครงสร้างพื้นฐานโทรคมนาคมร่วมกันซึ่งรวมถึง(๑)การใช้เสาซึ่งใช้ในการติดตั้งสายอากาศ (Tower/Mast) สถานที่ (Site) สายอากาศ (Antenna) แหล่งจ่ายไฟ (Power supply) และสิ่งอำนวยความสะดวก (Facilities) อื่น ๆ(๒)การใช้พื้นที่ใดที่เป็นเขตที่มีกฎหมายกำหนดไว้เพื่อสงวนและคุ้มครองทรัพยากรธรรมชาติและสิ่งแวดล้อมเช่น เขตอุทยานแห่งชาติ เขตรักษาพันธุ์สัตว์ป่า เขตสงวนเพื่อการท่องเที่ยว เขตโบราณสถานเขตป่าไม้ เป็นต้น(๓)การใช้พื้นที่ใดบนสะพาน ในอุโมงค์ หรือบนทางเท้า รวมถึงการใช้พื้นที่ในการสร้างโครงข่ายใต้ดิน(๔)การใช้พื้นที่ตามกฎหมายว่าด้วยการปฏิรูปที่ดินเพื่อเกษตรกรรม(๕)การใช้พื้นที่ที่มีประชากรหนาแน่นหรือแออัดหมวด ๔สิทธิและหน้าที่ของผู้รับใบอนุญาต ข้อ๑๒ หากผู้รับใบอนุญาตที่มีความประสงค์จะเปลี่ยนแปลงแบบหรือแผนผังการดำเนินงานให้ยื่นแบบหรือแผนผังการดำเนินงานแก่คณะกรรมการเพื่อพิจารณาให้ความเห็นชอบก่อนดำเนินการ ทั้งนี้หากคณะกรรมการพิจารณาแล้วมีความเห็นว่ามีการเปลี่ยนแปลงในสาระสำคัญอาจขอให้มีการวิเคราะห์ผลกระทบด้วยก็ได้ข้อ๑๓ ภายใต้บังคับแห่งมาตรา ๓๙และมาตรา ๔๑ แห่งพระราชบัญญัติการประกอบกิจการโทรคมนาคม พ.ศ. ๒๕๔๔เมื่อคณะกรรมการได้ให้ความเห็นชอบการใช้สิทธิในการปักหรือตั้งเสาหรือเดินสายวางท่อ หรือติดตั้งอุปกรณ์ใดตามที่ผู้รับใบอนุญาตร้องขอให้ผู้รับใบอนุญาตมีสิทธิและหน้าที่ดำเนินการต่อผู้เป็นเจ้าของที่ดินหรือทรัพย์สินดังนี้ก.ผู้รับใบอนุญาตรายอื่นการเดินสายหรือติดตั้งอุปกรณ์ประกอบใดในการให้บริการโทรคมนาคมที่ต้องกระทำบนหรือตามเสา ท่อหรือสิ่งก่อสร้างใดที่ใช้งานในลักษณะทำนองเดียวกันของผู้รับใบอนุญาตรายอื่น ให้ผู้รับใบอนุญาตและผู้รับใบอนุญาตรายอื่นที่เป็นเจ้าของหรือครอบครองสิทธิทำความตกลงร่วมกันโดยผู้รับใบอนุญาตรายอื่นจะปฏิเสธมิได้แต่อาจเรียกค่าใช้ประโยชน์ได้เท่าที่จำเป็นแต่ผู้รับใบอนุญาตรายอื่นอาจปฏิเสธได้ในกรณีที่ความจุไม่เพียงพอ (Lack Capacity) มาตรฐานความปลอดภัย ความน่าเชื่อถือของระบบ และเหตุผลทางวิศวกรรมหรือกรณีอื่นใดตามที่คณะกรรมการประกาศกำหนดโดยผู้ที่ทำการปฏิเสธต้องแสดงเหตุผลและเอกสารประกอบอย่างละเอียดและชัดเจนและข้อตกลงดังกล่าวต้องธำรงไว้ซึ่งความเสมอภาค เป็นธรรม ไม่เลือกปฏิบัติ ทั้งนี้คณะกรรมการอาจกำหนดให้มีข้อตกลงกลางระหว่างผู้ประกอบกิจการโทรคมนาคมในการใช้โครงสร้างพื้นฐานร่วมกันก็ได้ข.หน่วยงานของรัฐหรือผู้ให้บริการสาธารณูปโภค(๑)การเดินสายหรือติดตั้งอุปกรณ์ประกอบใดในการให้บริการโทรคมนาคมที่ต้องกระทำบนหรือตามเสา ท่อหรือสิ่งก่อสร้างใดที่ใช้งานในลักษณะทำนองเดียวกันของหน่วยงานของรัฐหรือผู้ให้บริการสาธารณูปโภคโดยหน่วยงานของรัฐหรือผู้ให้บริการสาธารณูปโภคจะปฏิเสธมิได้แต่อาจเรียกค่าใช้ประโยชน์ได้เท่าที่จำเป็นแต่หน่วยงานของรัฐหรือผู้ให้บริการสาธารณูปโภคอาจปฏิเสธได้ในกรณีที่ความจุไม่เพียงพอ(Lack Capacity) มาตรฐานความปลอดภัยความน่าเชื่อถือของระบบ และเหตุผลทางวิศวกรรม หรือกรณีอื่นใดตามที่คณะกรรมการประกาศกำหนดโดยผู้ที่ทำการปฏิเสธต้องแสดงเหตุผลและเอกสารประกอบอย่างละเอียดและชัดเจน ทั้งนี้หากหน่วยงานของรัฐมีหลักเกณฑ์และเงื่อนไขสำหรับผู้ที่ประสงค์ขอใช้สิทธิดังกล่าวให้ผู้รับใบอนุญาตดำเนินการตามหลักเกณฑ์และเงื่อนไขที่หน่วยงานของรัฐนั้นกำหนด(๒)การปักหรือตั้งเสา หรือเดินสาย วางท่อหรือติดตั้งอุปกรณ์ประกอบใดในการให้บริการโทรคมนาคมในที่ดินอันเป็นสาธารณสมบัติของแผ่นดินให้ผู้รับใบอนุญาตแจ้งให้เจ้าหน้าที่ของรัฐผู้มีอำนาจหน้าที่ดูแลรักษาที่ดินทราบล่วงหน้าไม่น้อยกว่าสามสิบวันทั้งนี้ หากหน่วยงานของรัฐมีหลักเกณฑ์และเงื่อนไขสำหรับผู้ที่ประสงค์ขอใช้สิทธิดังกล่าวให้ผู้รับใบอนุญาตดำเนินการตามหลักเกณฑ์และเงื่อนไขที่หน่วยงานของรัฐนั้นกำหนด(๓)การขึงสายผ่านไปเหนือหรือข้ามที่ดินอันเป็นสาธารณสมบัติของแผ่นดิน เมื่อผู้รับใบอนุญาตได้แจ้งให้เจ้าหน้าที่ของรัฐผู้มีอำนาจหน้าที่ดูแลรักษาที่ดินหรือทรัพย์สินทราบล่วงหน้าไม่น้อยกว่าสามสิบวันโดยไม่ต้องได้รับความยินยอมจากเจ้าหน้าที่ของรัฐผู้มีอำนาจหน้าที่ดูแลรักษาที่ดินหรือทรัพย์สินหากการดำเนินการดังกล่าวไม่เป็นเหตุทำให้กระทบกระเทือนการใช้ประโยชน์ในที่ดินนั้น ทั้งนี้ หากหน่วยงานของรัฐมีหลักเกณฑ์และเงื่อนไขสำหรับผู้ที่ประสงค์ขอใช้สิทธิดังกล่าวให้ผู้รับใบอนุญาตดำเนินการตามหลักเกณฑ์และเงื่อนไขที่หน่วยงานของรัฐนั้นกำหนดทั้งนี้เจ้าหน้าที่ของรัฐผู้มีอำนาจหน้าที่ดูแลรักษาที่ดินหรือทรัพย์สินสามารถแจ้งให้ผู้รับใบอนุญาตขึงสายผ่านไปเหนือหรือข้ามไปในบริเวณที่ไม่กระทบกระเทือนการใช้ประโยชน์ในที่ดินได้และหากได้รับความเสียหายจากการดำเนินการของผู้รับใบอนุญาตแล้วหน่วยงานของรัฐมีสิทธิเรียกร้องค่าเสียหายจากผู้รับใบอนุญาตได้(๔)เลขาธิการโดยความเห็นชอบของคณะกรรมการ อาจจัดทำข้อตกลงกับหน่วยงานของรัฐหรือผู้ให้บริการสาธารณูปโภคเพื่อให้เกิดความเสมอภาค เป็นธรรมไม่เลือกปฏิบัติในการใช้ประโยชน์ในที่ดินหรือทรัพย์สินเพื่อการให้บริการโทรคมนาคมเป็นไปด้วยความเรียบร้อยและยังประโยชน์สาธารณะค.บุคคลอื่น(๑)การปักหรือตั้งเสา หรือเดินสาย วางท่อหรือติดตั้งอุปกรณ์ประกอบใดในการให้บริการโทรคมนาคมในที่ดินของบุคคลอื่นโดยผู้รับใบอนุญาตต้องทำความตกลงกับเจ้าของหรือผู้ครอบครองที่ดินนั้นและข้อตกลงดังกล่าวต้องธำรงไว้ซึ่งความเสมอภาค เป็นธรรม และไม่เลือกปฏิบัติ(๒)การขึงสายผ่านไปเหนือหรือข้ามที่ดินของบุคคลอื่นเมื่อผู้รับใบอนุญาตได้แจ้งให้เจ้าของหรือผู้ครอบครองที่ดินทราบล่วงหน้าไม่น้อยกว่าสามสิบวันโดยไม่ต้องได้รับความยินยอมจากเจ้าของหรือผู้ครอบครองที่ดินหากการดำเนินการดังกล่าวไม่เป็นเหตุทำให้กระทบกระเทือนการใช้ประโยชน์ในที่ดินนั้น ทั้งนี้ เจ้าของหรือผู้ครอบครองที่ดินสามารถแจ้งให้ผู้รับใบอนุญาตขึงสายผ่านไปเหนือหรือข้ามไปในบริเวณที่ไม่กระทบกระเทือนการใช้ประโยชน์ในที่ดินของตนเองได้และหากได้รับความเสียหายจากการดำเนินการของผู้รับใบอนุญาตแล้วเจ้าของหรือผู้ครอบครองที่ดินมีสิทธิเรียกร้องค่าเสียหายจากผู้รับใบอนุญาตได้ข้อ๑๔ กรณีผู้รับใบอนุญาตไม่ประสงค์จะใช้สิทธิตามที่คณะกรรมการให้ความเห็นชอบและผู้รับใบอนุญาตยังมิได้ดำเนินการใช้สิทธิดังกล่าวให้ผู้รับใบอนุญาตแจ้งให้คณะกรรมการทราบเป็นลายลักษณ์อักษร พร้อมเหตุผลประกอบภายในเก้าสิบวัน นับถัดจากวันที่สำนักงานมีหนังสือแจ้งผลการให้ความเห็นชอบข้อ๑๕ การกำหนดค่าตอบแทนให้เป็นไปตามหลักเกณฑ์และพื้นฐานดังต่อไปนี้๑๕.๑ค่าตอบแทนในการใช้ประโยชน์ในที่ดินหรือทรัพย์สินเพื่อปักหรือตั้งเสา หรือเดินสายวางท่อ หรือติดตั้งอุปกรณ์ประกอบใดในการให้บริการโทรคมนาคม ให้เป็นไปตามหลักเกณฑ์ดังนี้ก.ผู้รับใบอนุญาตกับผู้รับใบอนุญาตรายอื่นหากผู้รับใบอนุญาตรายอื่นมีหลักเกณฑ์วิธีการ หรือเงื่อนไขที่เป็นไปตามระเบียบปฏิบัติของผู้รับใบอนุญาตรายอื่นที่ถูกกำหนดขึ้นเพื่อให้เป็นไปตามระเบียบประกาศของหน่วยงานราชการที่เกี่ยวข้อง หรือบทบัญญัติของกฎหมายอื่นที่เกี่ยวข้องให้ผู้รับใบอนุญาตดำเนินการตามหลักเกณฑ์วิธีการ หรือเงื่อนไขดังกล่าว หากยังไม่ได้กำหนดหลักเกณฑ์ขึ้นเป็นการเฉพาะให้ผู้รับใบอนุญาตและผู้รับใบอนุญาตรายอื่น ทำความตกลงร่วมกันเพื่อดำเนินการและข้อตกลงดังกล่าวต้องธำรงไว้ ซึ่งความเสมอภาค เป็นธรรม และไม่เลือกปฏิบัติข.ผู้รับใบอนุญาตกับหน่วยงานของรัฐหรือผู้ให้บริการสาธารณูปโภคหากหน่วยงานของรัฐผู้มีอำนาจหน้าที่ดูแลรักษาที่ดินหรือทรัพย์สินมีหลักเกณฑ์วิธีการ หรือเงื่อนไข ในการใช้ที่ดินหรือทรัพย์สินไว้เป็นการเฉพาะแล้วให้ผู้รับใบอนุญาตดำเนินการตามหลักเกณฑ์ วิธีการหรือเงื่อนไขของหน่วยงานของรัฐนั้นกำหนดหากผู้ให้บริการสาธารณูปโภคมีหลักเกณฑ์วิธีการ หรือเงื่อนไขที่เป็นไปตามระเบียบปฏิบัติของผู้ให้บริการสาธารณูปโภคที่ถูกกำหนดขึ้นเพื่อให้เป็นไปตามระเบียบประกาศของหน่วยงานราชการ ที่เกี่ยวข้อง หรือบทบัญญัติของกฎหมายอื่นที่เกี่ยวข้องให้ผู้รับใบอนุญาตดำเนินการตามหลักเกณฑ์วิธีการ หรือเงื่อนไขดังกล่าว หากยังไม่ได้กำหนดหลักเกณฑ์ขึ้นเป็นการเฉพาะให้ผู้รับใบอนุญาตและผู้ให้บริการสาธารณูปโภคทำความตกลงร่วมกันเพื่อดำเนินการและข้อตกลงดังกล่าวต้องธำรงไว้ซึ่งความเสมอภาค เป็นธรรม และไม่เลือกปฏิบัติค.ผู้รับใบอนุญาตกับบุคคลอื่นให้เป็นไปตามข้อตกลงระหว่างผู้รับใบอนุญาตกับเจ้าของหรือผู้ครอบครองที่ดินตกลงยอมรับร่วมกันและข้อตกลงดังกล่าวต้องธำรงไว้ซึ่งความเสมอภาค เป็นธรรม และไม่เลือกปฏิบัติ๑๕.๒การกำหนดค่าตอบแทนการใช้ประโยชน์ในที่ดินหรือทรัพย์สินผู้รับใบอนุญาตจะให้สถาบันวิชาชีพหรือบริษัทที่ปรึกษาด้านการประเมินมูลค่าที่ดินหรือทรัพย์สินทำการศึกษาและกำหนดราคาค่าตอบแทนการใช้ประโยชน์ในที่ดินหรือทรัพย์สินดำเนินการก็ได้ข้อ๑๖ ผู้รับใบอนุญาตต้องตรวจสอบบำรุงรักษา ซ่อมแซมหรือป้องกันอันตรายหรือความเสียหายที่อาจจะเกิดขึ้น ในสถานการณ์ดังต่อไปนี้๑๖.๑ในกรณีปกติเพื่อการตรวจสอบ บำรุงรักษา ซ่อมแซมหรือป้องกันอันตรายหรือความเสียหายที่อาจจะเกิดขึ้นหรือตามระยะเวลากำหนดของผู้รับใบอนุญาต โดยจะต้องแจ้งให้ผู้รับใบอนุญาตรายอื่นเจ้าหน้าที่ของรัฐผู้มีอำนาจหน้าที่ดูแลรักษาที่ดินหรือทรัพย์สินผู้ให้บริการสาธารณูปโภคหรือเจ้าของหรือผู้ครอบครองที่ดินทราบล่วงหน้าไม่น้อยกว่าสามสิบวัน๑๖.๒ในกรณีที่เป็นสถานการณ์ฉุกเฉินหรือมีแนวโน้มที่จะก่อให้เกิดอันตรายแก่ประโยชน์สาธารณะหรือชีวิตและทรัพย์สินของประชาชนซึ่งผู้รับใบอนุญาตมีเหตุจำเป็นต้องแก้ไขความเสียหายที่เกิดขึ้นในขณะนั้นไม่ว่าจะเป็นการตรวจพบความผิดพลาดโดยผู้รับใบอนุญาตเองหรือการร้องขอจากประชาชนทั่วไปหรือการขอความร่วมมือจากหน่วยงานอื่น หรือตามคำสั่งของคณะกรรมการก็ตามผู้รับใบอนุญาตสามารถเข้าไปในที่ดินหรือทรัพย์สินเพื่อดำเนินการดังกล่าวได้โดยทันทีและต้องปฏิบัติตามกฎเกณฑ์และเงื่อนไขที่หน่วยงานของรัฐกำหนดและกฎเกณฑ์ที่ได้กำหนดร่วมกันกับผู้รับใบอนุญาตรายอื่นผู้ให้บริการสาธารณูปโภค หรือเจ้าของหรือผู้ครอบครองที่ดิน๑๖.๓ผู้รับใบอนุญาตที่มีการใช้สิทธิในการปักหรือตั้งเสา หรือเดินสาย วางท่อหรือติดตั้งอุปกรณ์ประกอบใด ต้องดำเนินการบำรุง รักษา ปรับปรุง แก้ไขในทรัพย์สินแห่งตนอย่างสม่ำเสมอเพื่อให้โครงข่ายโทรคมนาคมสามารถใช้งานได้เป็นปกติรวมทั้งต้องจัดระเบียบหรือบริหารจัดการเกี่ยวกับการเดินสายมิให้รกรุงรังไม่ว่าจะเป็นสายที่มีการใช้งานและไม่ใช้งานให้เป็นไปตามที่คณะกรรมการแจ้งให้ดำเนินการภายในระยะเวลาที่กำหนดกรณีสายไม่ใช้งานแล้วให้ดำเนินการรื้อถอนออกไปหากไม่สามารถดำเนินการตามระยะเวลาที่กำหนดต้องแจ้งเหตุแห่งการนั้นให้คณะกรรมการทราบหากไม่ดำเนินการคณะกรรมการอาจพิจารณาดำเนินการอย่างใดอย่างหนึ่งเพื่อให้สายมีความเรียบร้อยและผู้รับใบอนุญาตต้องจัดทำแผนปฏิบัติการในการตรวจสอบ แก้ไขการเดินสายที่ไม่เรียบร้อยให้เป็นไปตามมาตรฐานและไม่ก่อให้เกิดอันตรายต่อชีวิตและทรัพย์สินของประชาชนโดยผู้รับใบอนุญาตสามารถเข้าไปในที่ดินที่มีโครงข่ายโทรคมนาคม เสา สายท่อหรืออุปกรณ์ประกอบใดที่อยู่ในที่ดินนั้นได้เพื่อวัตถุประสงค์ในการตรวจสอบบำรุงรักษา ซ่อมแซม หรือป้องกันอันตรายหรือความเสียหายที่อาจจะเกิดขึ้นในกรณีการพาดสายไปบนเส้นทางวิกฤตที่ถูกประกาศเป็นเส้นทางที่ไม่อนุญาตให้พาดสายสื่อสารต่อไปได้อันเนื่องจากมีการพาดสายสื่อสารเกินมาตรฐานให้ผู้รับใบอนุญาตยุบรวมสายของตนที่อยู่บนเส้นทางให้เหลือน้อยเส้นแสดงบนแผนผังตามข้อ๕ เสนอคณะกรรมการเพื่อพิจารณาและต้องแจ้งกำหนดการรื้อถอนสายที่ไม่ใช้งานออกจากเส้นทางให้ผู้เป็นเจ้าของทรัพย์สินและคณะกรรมการทราบเพื่อตรวจสอบการดำเนินการรื้อถอนนั้นรวมถึงการอนุญาตให้พาดสายได้จำนวนเท่าใดให้เป็นอำนาจหน้าที่ในการบริหารจัดการของผู้เป็นเจ้าของที่ดินหรือทรัพย์สินนั้นในกรณีผู้รับใบอนุญาตพาดสายไปบนเสาไฟฟ้าหรือทรัพย์สินใด โดยยังไม่ได้รับอนุญาตจากผู้เป็นเจ้าของทรัพย์สินผู้เป็นเจ้าของทรัพย์สินย่อมมีสิทธิดำเนินการแจ้งให้นำสายสื่อสารออกการแจ้งความดำเนินคดี การรื้อถอนสาย หรือการอื่นใด ตามระเบียบ หรือหลักเกณฑ์ที่กำหนดข้อ๑๗ ผู้รับใบอนุญาตต้องรับผิดชอบต่อความเสียหายดังต่อไปนี้๑๗.๑ในกรณีที่มีความเสียหายปรากฏอย่างชัดแจ้งอันเนื่องมาจากโครงข่ายโทรคมนาคม เสา สายท่อ หรืออุปกรณ์ที่อยู่ในที่ดินหรือทรัพย์สินนั้น หรือเกิดจากการดำเนินการตาม ๑๖.๑, ๑๖.๒ หรือ๑๖.๓ ผู้เสียหายที่เป็นผู้รับใบอนุญาตรายอื่น หน่วยงานของรัฐผู้ให้บริการสาธารณูปโภคเจ้าของหรือผู้ครอบครองที่ดินมีสิทธิเรียกร้องค่าสินไหมทดแทนสำหรับความเสียหายนั้นจากผู้รับใบอนุญาตได้โดยการเยียวยาต่อความเสียหายจะต้องสามารถชดเชยอย่างเพียงพอเป็นธรรมและสมควรแก่เหตุแห่งความเสียหายดังกล่าว๑๗.๒ในกรณีที่อุปกรณ์อื่นใดที่ได้มีการติดตั้งใหม่หรือติดตั้งเพิ่มเติมในภายหลังที่ได้มีการพาดสายหรือติดตั้งอุปกรณ์โทรคมนาคมแล้วหากอุปกรณ์นั้นก่อให้เกิดการรบกวนหรือความเสียหายแก่ระบบโครงข่ายโทรคมนาคมที่มีอยู่เดิมผู้ที่ทำการติดตั้งอุปกรณ์ใหม่ต้องดำเนินการแก้ไขอุปกรณ์ของตนมิให้เกิดการรบกวนต่ออุปกรณ์โทรคมนาคมที่ติดตั้งอยู่เดิมหรือหากอุปกรณ์หรือระบบโครงข่ายโทรคมนาคม ที่มีอยู่เดิมเกิดความเสียหายผู้ดำเนินการติดตั้งอุปกรณ์ใหม่ต้องชดเชยให้สมแก่เหตุแห่งความเสียหายดังกล่าว๑๗.๓ในกรณีที่อุปกรณ์อื่นใดที่ได้มีการติดตั้งก่อความเสียหาย เกิดการรบกวนหรือเกิดผลกระทบต่อสภาพแวดล้อมหรือสุขอนามัยของประชาชนผู้เสียหายหรือผู้ได้รับผลกระทบมีสิทธิเรียกร้องค่าสินไหมทดแทนสำหรับความเสียหายนั้นจากผู้รับใบอนุญาตได้โดยการเยียวยาต่อความเสียหายจะต้องสามารถชดเชยให้สมแก่เหตุแห่งความเสียหายและเป็นธรรมโดยไม่เลือกปฏิบัติข้อ๑๘ ผู้รับใบอนุญาตต้องปฏิบัติตามมาตรฐานโครงข่ายดังต่อไปนี้๑๘.๑ผู้รับใบอนุญาตต้องใช้โครงข่ายโทรคมนาคม เครื่องโทรคมนาคมและอุปกรณ์ที่ใช้ในกิจการโทรคมนาคมที่เป็นไปตามมาตรฐานทางเทคนิคที่คณะกรรมการประกาศกำหนด๑๘.๒ผู้รับใบอนุญาตต้องดำเนินการปักหรือตั้งเสา หรือเดินสาย วางท่อหรือติดตั้งอุปกรณ์ประกอบใดในการจัดให้บริการโทรคมนาคมให้เป็นไปตามหลักปฏิบัติทางวิชาการและหากมีการใช้ที่ดินหรือทรัพย์สินร่วมกับผู้รับใบอนุญาตรายอื่น หน่วยงานของรัฐหรือผู้ให้บริการสาธารณูปโภค ให้ประสานแนวทางปฏิบัติกับผู้รับใบอนุญาตรายอื่นหน่วยงานของรัฐหรือผู้ให้บริการสาธารณูปโภคเพื่อให้การปฏิบัติเป็นไปด้วยความเรียบร้อยและไม่ก่อให้เกิดความเสียหายแก่สาธารณะหมวด ๕การร้องขอต่อคณะกรรมการ ข้อ ๑๙ กรณีผู้รับใบอนุญาตไม่อาจใช้สิทธิในการปักหรือตั้งเสาหรือเดินสาย วางท่อ หรือติดตั้งอุปกรณ์ประกอบใดได้ เพราะเหตุที่ไม่ได้รับอนุญาตหรือมีการเรียกค่าใช้จ่ายหรือค่าตอบแทนสูงเกินกว่าปกติในสภาพการใช้ประโยชน์ในที่ดินหรือทรัพย์สินเพื่อการปักหรือตั้งเสา หรือเดินสาย วางท่อ หรือติดตั้งอุปกรณ์ประกอบใด ผู้รับใบอนุญาตอาจร้องขอต่อคณะกรรมการเพื่อพิจารณาวินิจฉัยชี้ขาดได้โดยยื่นคำร้องเป็นลายลักษณ์อักษรพร้อมรายละเอียดข้อเท็จจริงและเหตุผลประกอบ รวมทั้งหลักฐานต่าง ๆที่เกี่ยวข้องอย่างน้อย ดังนี้(๑)ปัญหาที่ไม่สามารถเจรจาตกลงกันได้(๒)แผนผังแสดงรายละเอียดของลักษณะทิศทาง และแนวเขตในการปักหรือตั้งเสา หรือเดินสายวางท่อ หรืออุปกรณ์ประกอบใด และข้อมูลที่เกี่ยวข้อง(๓)คำชี้แจง เหตุผล และความจำเป็นที่ต้องดำเนินการ(๔)การวิเคราะห์ผลกระทบที่อาจเกิดขึ้นจากการดำเนินการ และไม่ดำเนินการรวมทั้งความเสียหายที่เกิดขึ้นหากไม่ดำเนินการหรือดำเนินการตามที่ฝ่ายใดฝ่ายหนึ่งเรียกร้องข้อ ๒๐ คณะกรรมการจะพิจารณาผลกระทบที่อาจเกิดขึ้นของผู้รับใบอนุญาตรายอื่น หน่วยงานของรัฐผู้ให้บริการสาธารณูปโภค หรือเจ้าของหรือผู้ครอบครองที่ดินและผลกระทบต่อประโยชน์สาธารณะ โดยหากคณะกรรมการวินิจฉัยแล้วเห็นว่าการปักหรือตั้งเสาหรือเดินสาย วางท่อ หรือติดตั้งอุปกรณ์ประกอบใดของผู้รับใบอนุญาตเป็นความจำเป็นซึ่งไม่อาจหลีกเลี่ยงได้และไม่ก่อให้เกิดความเสียหายอย่างเกินสมควรต่อการใช้ประโยชน์ในที่ดินหรือทรัพย์สินดังกล่าวคณะกรรมการจะแจ้งการใช้ที่ดินหรือทรัพย์สินเพื่อการปักหรือตั้งเสา หรือเดินสายวางท่อหรือติดตั้งอุปกรณ์ประกอบใดเพื่อให้บริการโทรคมนาคมตามที่ผู้รับใบอนุญาตร้องขอแก่ผู้รับใบอนุญาตรายอื่นเจ้าหน้าที่ของรัฐผู้มีอำนาจหน้าที่ดูแลรักษาที่ดินหรือทรัพย์สินผู้ให้บริการสาธารณูปโภค หรือเจ้าของหรือผู้ครอบครองที่ดินทราบพร้อมเหตุผลและรายละเอียดการเข้าใช้ที่ดินหรือทรัพย์สินกำหนดวัน เวลา และการที่จะกระทำรวมทั้งอัตราค่าตอบแทนการใช้ที่ดินหรือทรัพย์สินกำหนดวัน เวลา และการที่จะกระทำรวมทั้งอัตราค่าตอบแทนการใช้ที่ดินหรือทรัพย์สินให้ทราบล่วงหน้าไม่น้อยกว่าสามสิบวัน ทั้งนี้คณะกรรมการจะพิจารณาบนหลักการพื้นฐานดังนี้๒๐.๑ หากคณะกรรมการพิจารณาแล้วเห็นว่า การปักหรือตั้งเสาหรือเดินสายวางท่อหรือติดตั้งอุปกรณ์ประกอบใดในการให้บริการโทรคมนาคมของผู้รับใบอนุญาตเป็นกรณีจำเป็นอันมิอาจหลีกเลี่ยงได้และไม่เป็นเหตุให้เกิดความเสียหายอย่างเกินสมควรแก่ผู้รับใบอนุญาตรายอื่น หน่วยงานของรัฐผู้ให้บริการสาธารณูปโภค หรือเจ้าของหรือผู้ครอบครองที่ดินนั้นให้คณะกรรมการแจ้งเป็นหนังสือให้ผู้รับใบอนุญาตและผู้รับใบอนุญาตรายอื่นหน่วยงานของรัฐ ผู้ให้บริการสาธารณูปโภคหรือเจ้าของหรือผู้ครอบครองที่ดินทราบภายในสามสิบวันนับแต่วันที่ได้รับคำร้องขอพร้อมเหตุผล๒๐.๒ หากคณะกรรมการพิจารณาแล้วเห็นว่า การปักหรือตั้งเสาหรือเดินสาย วางท่อ หรือติดตั้งอุปกรณ์ประกอบใดในการให้บริการโทรคมนาคมเป็นเหตุให้เกิดความเสียหายอย่างเกินสมควรแก่ผู้รับใบอนุญาตรายอื่นหน่วยงานของรัฐ ผู้ให้บริการสาธารณูปโภค หรือเจ้าของหรือผู้ครอบครองที่ดินนั้นให้คณะกรรมการแจ้งเป็นหนังสือให้ผู้รับใบอนุญาตและผู้รับใบอนุญาตรายอื่นหน่วยงานของรัฐ ผู้ให้บริการสาธารณูปโภคหรือเจ้าของหรือผู้ครอบครองที่ดินทราบภายในสามสิบวันนับแต่วันที่ได้รับคำร้องขอพร้อมเหตุผล๒๐.๓ในกรณีที่คณะกรรมการมีความจำเป็นต้องกำหนดค่าตอบแทนในการให้ดำเนินการเดินสายหรือติดตั้งอุปกรณ์ใดที่ต้องกระทำบนหรือตามเสาท่อ หรือสิ่งก่อสร้างใดที่ใช้งานในลักษณะทำนองเดียวกันของผู้รับใบอนุญาตรายอื่นหรือหน่วยงานของรัฐอื่น หรือของผู้ให้บริการสาธารณูปโภคใดคณะกรรมการจะคิดค่าตอบแทนการใช้ประโยชน์ที่สะท้อนต้นทุน๒๐.๔ในกรณีที่คณะกรรมการมีความจำเป็นต้องกำหนดค่าตอบแทนการใช้ประโยชน์ในที่ดินเพื่อการปักหรือตั้งเสา หรือเดินสาย วางท่อและติดตั้งอุปกรณ์ประกอบใดในที่ดินอันเป็นสาธารณสมบัติของแผ่นดินหรือในที่ดินของบุคคลอื่นคณะกรรมการจะคิดค่าตอบแทนที่สะท้อนราคากลางของหน่วยราชการหรือราคาประเมินของกรมที่ดินณ เวลาที่ผู้รับใบอนุญาตประสงค์จะใช้ที่ดิน อาจปรับเพิ่มหรือลดลง (adjust) ได้โดยคำนึงถึงสภาพทางเศรษฐกิจ ทำเลที่ตั้งของที่ดินราคาที่ดินพื้นที่ใกล้เคียงและปัจจัยอื่น ๆ ที่อาจมีผลทำให้ราคาที่ดินเปลี่ยนแปลงไปเมื่อได้มีการใช้ที่ดินดังกล่าวแล้ว๒๐.๕ผู้รับใบอนุญาตรายอื่น หน่วยงานของรัฐ ผู้ให้บริการสาธารณูปโภคหรือเจ้าของหรือผู้ครอบครองที่ดินนั้นสามารถยื่นคำร้องเพื่อคัดค้านการเข้าใช้ที่ดินหรือทรัพย์สินได้โดยยื่นคำร้องแสดงเหตุผลอันไม่สมควรดำเนินการซึ่งอาจก่อให้เกิดความเสียหายอย่างร้ายแรงต่อการใช้ประโยชน์หรือเกิดต้นทุนค่าเสียโอกาสจากการใช้ประโยชน์ในที่ดินหรือทรัพย์สินได้ภายในสามสิบวันนับแต่วันที่ได้รับแจ้งจากคณะกรรมการเพื่อให้คณะกรรมการพิจารณาทบทวน โดยคำวินิจฉัยคณะกรรมการให้เป็นที่สุดเพื่อประโยชน์ในการพิจารณาวินิจฉัยสำนักงานอาจเรียกให้ผู้รับใบอนุญาตเข้าชี้แจง จัดส่งเอกสารเพิ่มเติมหรือดำเนินการใด ๆ ตามที่สำนักงานเห็นสมควรก็ได้ข้อ๒๑ ในกรณีที่ผู้รับใบอนุญาตรายอื่นหน่วยงานของรัฐผู้มีอำนาจหน้าที่ดูแลรักษาที่ดินหรือทรัพย์สินผู้ให้บริการสาธารณูปโภค หรือเจ้าของหรือผู้ครอบครองที่ดินได้ยื่นคำร้องคัดค้านการขอเข้าใช้ประโยชน์ในที่ดินหรือทรัพย์สินต่อคณะกรรมการเพื่อทบทวนการขอเข้าใช้ประโยชน์ดังกล่าวและคณะกรรมการได้พิจารณากำหนดจำนวนค่าตอบแทนการใช้ประโยชน์ในที่ดินหรือทรัพย์สินแล้วแต่ผู้รับใบอนุญาตรายอื่นหน่วยงานของรัฐผู้มีอำนาจหน้าที่ดูแลรักษาที่ดินหรือทรัพย์สินผู้ให้บริการสาธารณูปโภค หรือเจ้าของหรือผู้ครอบครองที่ดินไม่ยอมรับค่าตอบแทนตามอัตราหรือจำนวนที่คณะกรรมการกำหนดให้ผู้รับใบอนุญาตวางเงินค่าตอบแทนตามจำนวนเงินดังกล่าวต่อคณะกรรมการ ทั้งนี้การวางเงินให้เป็นไปตามหลักเกณฑ์ที่คณะกรรมการกำหนดข้อ๒๒ ในกรณีที่เจ้าหน้าที่ของรัฐผู้มีอำนาจหน้าที่ดูแลรักษาที่ดินหรือทรัพย์สินหรือเจ้าของหรือผู้ครอบครองที่ดินไม่ได้ยื่นคำร้องคัดค้านการขอเข้าใช้ประโยชน์ในที่ดินหรือทรัพย์สินตามระยะเวลาที่คณะกรรมการกำหนดให้ถือว่าผู้รับใบอนุญาตสามารถเข้าใช้ที่ดินหรือทรัพย์สินได้ตามสิทธิแห่งประกาศฉบับนี้และให้ผู้รับใบอนุญาตดำเนินการจ่ายเงินค่าตอบแทนให้แก่เจ้าหน้าที่ของรัฐผู้มีอำนาจหน้าที่ดูแลรักษาที่ดินหรือทรัพย์สินหรือเจ้าของหรือผู้ครอบครองที่ดิน ตามจำนวนเงินที่ได้มีการยอมรับร่วมกันหมวด ๖มาตรการคุ้มครองและกำกับดูแล ข้อ๒๓ ผู้รับใบอนุญาตที่ได้รับสิทธิในการปักหรือตั้งเสาหรือเดินสาย วางท่อ หรือติดตั้งอุปกรณ์ประกอบใดในการจัดให้บริการโทรคมนาคมโดยได้รับความเห็นชอบจากคณะกรรมการจะได้รับความคุ้มครองสิทธิตามกฎหมายว่าด้วยการประกอบกิจการโทรคมนาคมโดยห้ามมิให้ผู้ใดทำให้เสียหาย ทำลาย ทำให้เสื่อมค่าทำให้ไร้ประโยชน์ซึ่งโครงข่ายโทรคมนาคม เสาสาย ท่อ อุปกรณ์รับส่งหรืออุปกรณ์อื่นใดที่ใช้ในการให้บริการโทรคมนาคม หรือสถานีให้บริการโทรคมนาคมข้อ๒๔ หากผู้ขอรับใบอนุญาตรายใดดำเนินการฝ่าฝืนข้อใดข้อหนึ่งตามประกาศนี้ให้ดำเนินการตามกฎหมายว่าด้วยการประกอบกิจการโทรคมนาคมบทเฉพาะกาล ข้อ๒๕ ผู้รับใบอนุญาตที่มีการปักหรือตั้งเสาหรือเดินสาย วางท่อ หรือติดตั้งอุปกรณ์ใดอยู่ก่อนวันที่ประกาศฉบับนี้ใช้บังคับให้มีหน้าที่จัดเก็บแผนผังตำแหน่งการติดตั้งลักษณะทิศทางและแนวเขตในการปักหรือตั้งเสา เดินสาย วางท่อและการติดตั้งอุปกรณ์ประกอบใด ไว้ ณ ที่ทำการของผู้รับใบอนุญาต ทั้งนี้คณะกรรมการสามารถเรียกให้ผู้รับใบอนุญาตจัดส่งสำเนาเอกสารดังกล่าวให้คณะกรรมการเพื่อประกอบการพิจารณาโดยไม่ชักช้าข้อ ๒๖ ผู้รับใบอนุญาตที่ได้ยื่นคำขอใช้สิทธิในการปักหรือตั้งเสาหรือเดินสาย วางท่อ หรือติดตั้งอุปกรณ์ใดไว้แล้วก่อนประกาศฉบับนี้มีผลใช้บังคับให้ถือว่าได้ยื่นคำขอตามประกาศฉบับนี้โดยกระบวนการพิจารณาคำขอใช้สิทธิและกรณีอื่นที่เกี่ยวข้องกับการขอใช้สิทธิให้ดำเนินการต่อไปภายใต้หลักเกณฑ์ของประกาศฉบับนี้ข้อ ๒๗[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๑๒มกราคม พ.ศ. ๒๕๖๐พลอากาศเอก ธเรศ ปุณศรีประธานกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติปริยานุช/จัดทำ๒๐ กุมภาพันธ์๒๕๖๐วริญา/ตรวจ๑ มีนาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๔๘ ง/หน้า ๑๓/๑๖ กุมภาพันธ์ ๒๕๖๐